
转讜住驻讜转





	诇讬诪讚 注诇 讞讙讬讙转 讬''讚 砖谞讗讻诇转 诇砖谞讬 讬诪讬诐 讜诇讬诇讛 讗讞讚. 转讬诪讛 诇专''讬 讚转谞讬讗 讘住讜祝 驻专拽 讻诇 讛驻住讜诇讬诐 (讝讘讞讬诐 诇讜) 讜讘砖专 讝讘讞 转讜讚转 砖诇诪讬讜 诇诪讚谞讜 转讜讚讛 砖谞讗讻诇转 诇讬讜诐 讜诇讬诇讛 诪谞讬谉 诇专讘讜转 砖诇诪讬 谞讝讬专 讜砖诇诪讬 驻住讞 转''诇 砖诇诪讬讜 讜驻讬' 讘拽讜谞' 讛转诐 砖诇诪讬诐 讛讘讗讬诐 诪讞诪转 驻住讞 讛讬讬谞讜 讞讙讬讙转 讬''讚 讜讛砖转讗 讛讛讬讗 讘专讬讬转讗 讻诪讗谉 讚诇转谞讗 讚砖诪注转讬谉 谞讗讻诇转 诇砖谞讬 讬诪讬诐 讜诇讘谉 转讬诪讗 (诇注讬诇 讚' 注.) 谞诪讬 讚谞讗讻诇转 诇讬讜诐 讜诇讬诇讛 谞驻拽讗 诇讬讛 诪讚讛讜拽砖 诇驻住讞 讜讛转诐 谞驻拽讗 诇讬讛 诪讚讻转讬讘 讝讘讞 转讜讚转 砖诇诪讬讜 注诇 讻谉 谞专讗讛 诇专''讬 讚砖诇诪讬诐 讛讘讗讬诐 诪讞诪转 驻住讞 讚拽转谞讬 讛转诐 讛讬讬谞讜 诪讜转专 讛驻住讞 砖拽专讘 砖诇诪讬诐 讜讛砖转讗 讗转讬 砖驻讬专 讚诇拽诪谉 驻专拽 讛讗砖讛 (讚' 驻讟.) 讗诪专讬谞谉 讚诪讜转专 讛驻住讞 谞讗讻诇 诇讬讜诐 讜诇讬诇讛 讜诪谞讗 诇谉 讗讬 诇讗 诪拽专讗 讚讛转诐 讜讘转''讻 讘驻专砖转 爪讜 讗转 讗讛专谉 诪砖诪注 讘讛讚讬讗 讻驻讬' 专''讬 讚讚专讬砖 讛转诐 讛讗讬 拽专讗 讚讘砖专 讝讘讞 转讜讚转 砖诇诪讬讜 诇砖诇诪讬诐 讛讘讗讬诐 诪讞诪转 驻住讞 讜讘转专 讛讻讬 诪讬讬转讬 讛讛讬讗 讚砖诪注转讬谉 讜讚专讬砖 诪诇讗 讬诇讬谉 诪谉 讛讘砖专 讗砖专 转讝讘讞 讘注专讘 讜讙讜' 讘讞讙讬讙讛 讛讘讗讛 注诐 讛驻住讞 讛讻转讜讘 诪讚讘专 砖转讗讻诇 诇砖谞讬 讬诪讬诐 讜诇讬诇讛 讗讞讚 讗诇诪讗 诪砖诪注 讚讛讛讬讗 讚诇注讬诇 讗讬讬专讬 讘诪讜转专 讛驻住讞 砖拽专讘 砖诇诪讬诐: 讜讛讗讬讱 讻讜诇讬讛 拽专讗 诇讞讙讬讙转 讬''讚. 转讬诪讛 诇专砖讘''讗 讻讬讜谉 讚讻讜诇讬' 拽专讗 讘讞讙讬讙转 讬''讚 讗讬讬专讬 讜诪讗讬 讘拽专 讘拽专 砖谞讬 讗''讻 转讗讻诇 诇砖谞讬 讬诪讬诐 讜砖谞讬 诇讬诇讜转 讚拽专讗 诪砖诪注 砖讗讬谞讛 谞驻住诇转 注讚 讘拽专 砖谞讬 讗讘诇 诇讬诇 讘拽专 砖谞讬 谞讗讻诇转: 讻诇 讛讬讻讗 讚讻转讘 讘拽专 住转诪讗 讘拽专 专讗砖讜谉. 转讬诪讛 诇专''讬 讚讘住讜祝 注专讘讬 驻住讞讬诐 (诇拽诪谉 拽讻:) 讚专讬砖 讘拽专 讘拽专 砖谞讬 讗祝 注诇 讙讘 讚讻转讬讘 住转诪讗:





专讘讬谞讜 讞谞谞讗诇

讗诪专 诪专 讗讜 讗讬谞讜 讗诇讗 讘拽专 专讗砖讜谉 讜讛讗 讗诪专转 讻砖讛讜讗 讗讜诪专 讘讬讜诐 讛专讗砖讜谉 诇讘拽专 讛专讬 讘拽专 砖谞讬 讗诪讜专 讗诪专讬 讛讻讬 拽讗诪专 讗讜 讗讬谞讜 讗诇讗 讘拽专 专讗砖讜谉 讜讘砖转讬 讞讙讬讙讜转 讛讻转讜讘 诪讚讘专 讗讞讚 讞讙讬讙转 讗专讘注' 注砖专 讜讗讞讚 讞讙讬讙转 讟"讜 讜讝讜 诇讘讜拽专讛 讜讝讜 诇讘讜拽专讛 讛讚专 讗诪专 讗诇讗 讞讙讬讙讛 讚转谞讬谞谉 讞讙讬讙讛 讛谞讗讻诇转 诇砖谞讬 讬诪讬诐 讜诇讬诇讛 讗讞讚 谞讬诪讗 讞讜抓 诪讝讜 讜专讘讬谞讛 诪谞讚专 讗诐 谞讚讘讛 讛讗 [讘诪讗讬] 拽讗 驻砖讟转 讚讻转讬讘 讘讛讗讬 拽专讗 转专转讬 讞讙讬讙讜转 讜转专讜讬讬讛讜 诇讬讜诐 讗讞讚 讗诇讗 讜讚讗讬 讛讗讬 讚讻转讬讘 讘讬讜诐 讛专讗砖讜谉 诇讘拽专 诇讗 讘讗 讗诇讗 诇诇诪讚 注诇 讞讙讬讙转 讬"讚 砖谞讗讻诇转 诇砖谞讬 讬诪讬诐 讜诇讬诇讛 讗讞讚 讜讟注诪讗 讚讻转讘 专讞诪谞讗 讘讬讜诐 讛专讗砖讜谉 诇讘讜拽专 讚诪砖诪注 讘拽专 砖诇 讬讜诐 (砖讛专讬) [砖讛讜讗] 讗讞专讬 讬讜诐 专讗砖讜谉 [讛讗 诇讗"讛] 讛讜讛 讗诪讬谞讗 诪讗讬 讘拽专 讘讘拽专 专讗砖讜谉 讜讗祝 注诇 讙讘 讚诇讗 讻转讬讘 专讗砖讬转 讜拽砖讬讗 诇专讘 讻讛谞讗. 讗讘诇 砖诇诪讬诐 讛讘讗讬诐 诪讞诪转 驻住讞 讗讬谉 谞讗讻诇讬谉 讗诇讗 诇讬讜诐 讗讞讚 讚转谞讬讗 讘转讜专转 讻讛谞讬诐 讜讘砖专 讝讘讞 转讜讚转 砖诇诪讬讜 讛专讬 讝讛 讘讗 诇诇诪讚 砖讬讛讗 谞讗讻诇讬谉 诇讬讜诐 讗讞讚 讗讬谉 诇讬 讗诇讗 转讜讚讛 诇讞诪讛 诪谞讬谉 转"诇 拽专讘谞讜 讜诪谞讬谉 诇专讘讜转 讛讜诇讚讜转 讜转诪讜专讜转 转"诇 讜讘砖专 讜诪谞讬谉 诇专讘讜转 讞讟讗转 讜讗砖诐 转"诇 讝讘讞 讜诪谞讬谉 诇专讘讜转 砖诇诪讬 谞讝讬专 讜砖诇诪讬诐 讛讘讗讬诐 诪讞诪转 讛驻住讞 转"诇 砖诇诪讬讜:




诪转谞讬' 讛驻住讞 砖砖讞讟讜 砖诇讗 诇砖诐 驻住讞 讗讜 诇砖诐 砖诇诪讬诐 讘砖讘转 讞讬讬讘 注诇讬讜.





讛诪讗讬专讬

讛诪砖谞讛 讛砖诇讬砖讬转 讜讛讻讜讜谞讛 讘讛 诇讘讗专 注谞讬谉 讛讞诇拽 讛砖诇讬砖讬 讜讛讜讗 砖讗诪专 讛驻住讞 砖砖讞讟讜 砖诇讗 诇砖诪讜 讘砖讘转 讞讬讬讘 注诇讬讜 讞讟讗转 讜砖讗专 讻诇 讛讝讘讞讬诐 砖砖讞讟谉 诇砖诐 讛驻住讞 讗诐 讗讬谞谉 专讗讜讬讬诐 讞讬讬讘 讜讗诐 专讗讜讬讬诐 讛诐 专' 讗诇讬注讝专 诪讞讬讬讘 讞讟讗转 专' 讬讛讜砖注 驻讜讟专 讗诪专 诇讜 专' 讗诇讬注讝专 诪讛 讗诐 讛驻住讞 砖讛讜讗 诪讜转专 诇砖诪讜 讻砖砖谞讛 讗转 砖诪讜 讞讬讬讘 讛讝讘讞讬诐 砖讛谉 讗住讜专讬谉 诇砖诪谉 讻砖砖谞讛 讗转 砖诪谉 讗讬谞讜 讚讬谉 砖讬讛讗 讞讬讬讘 讗诪专 诇讜 专' 讬讛讜砖注 诇讗 讗诐 讗诪专转 讘驻住讞 砖砖谞讛讜 诇讚讘专 讗住讜专 转讗诪专 讘讝讘讞讬' 砖砖谞谉 诇讚讘专 诪讜转专 讗诪专 诇讜 专' 讗诇讬注讝专 讗诪讜专讬 爪讘讜专 讬讜讻讬讞讜 砖讛诐 诪讜转专讬谉 诇砖诪谉 讜讛砖讜讞讟 诇砖诪谉 讞讬讬讘 讗诪专 诇讜 专' 讬讛讜砖注 诇讗 讗诐 讗诪专转 讘讗讬诪讜专讬 爪讘讜专 砖讬砖 诇讛诐 拽爪讘讛 转讗诪专 讘驻住讞 砖讗讬谉 诇讜 拽爪讘讛 专' 诪讗讬专 讗讜诪专 讛砖讜讞讟 诇砖诐 讗讬诪讜专讬 讛爪讘讜专 驻讟讜专 讗诪专 讛专"诐 诪讛 砖讗诪专 专' 讬讛讜砖注 讗诐 讗诪专转 讘驻住讞 砖砖谞讛讜 诇讚讘专 讗住讜专 专讜爪讛 讘讜 砖讛讜讗 讻砖砖讞讟讜 诇砖诐 砖诇诪讬诐 讜讻讬讜爪讗 讘讛诐 讘砖讘转 讜讬讚讜注 讻讬 讛砖诇诪讬诐 讜砖讗专 讛拽专讘谞讜转 讬讞讬讚 讗住讜专 诇讛拽专讬讘谉 讘砖讘转 讜讻砖砖讞讟 砖诇诪讬诐 讜讝讜诇转诐 讘砖讘转 诇砖诐 驻住讞 讻讘专 砖谞讛 砖诪谉 诇讚讘专 诪讜转专 讻讬 讛驻住讞 诪讜转专 诇讛拽专讬讘讜 讘讗讜转讛 砖讘转 讜诪讗诪专 专' 讗诇讬注讝专 讗讬诪讜专讬 爪讘讜专 讬讜讻讬讞讜 注谞讬谞讜 讛转诪讬讚讬谉 讜讛诪讜住驻讬谉 砖诪讜转专 诇讛拽专讬讘谉 讘砖讘转 诇砖诪谉 讗讘诇 诪讬 砖砖讞讟 驻住讞 讘讗专讘注讛 注砖专 砖讞诇 诇讛讬讜转 讘砖讘转 诇砖诐 转诪讬讚 讗讜 诇砖诐 诪讜住祝 讞讬讬讘 讞讟讗转 讜讗注"驻 砖砖谞讛讜 诇讚讘专 讛诪讜转专 讜诇讗 讞诇拽 专' 讬讛讜砖注 注诇 讝讛 讻讗砖专 讗诪专谞讜 讛驻住讞 砖砖讞讟讜 砖诇讗 诇砖诪讜 讘砖讘转 讞讬讬讘 讞讟讗转 讜诇讗 讞诇拽 专' 讬讛讜砖注 讘讝讛 讜驻讬' 拽爪讘讛 讚讘专 拽爪讜讘 讻讬 讛转诪讬讚讬谉 讜讛诪讜住驻讬谉 砖讛诐 拽专讘谞讜转 爪讘讜专 讗讬谉 诪讜住讬驻讬谉 注诇讬讛诐 讜诇讗 讙讜专注讬谉 诪讛谉 讜诇驻讬 砖讛谉 讬讚讜注讬谉 讘诪谞讬谉 讜讗讬谉 专砖讜转 诇讻诇 讗讚诐 诇讛拽专讬讘谉 讬讛讬讛 讛砖讜讞讟 诇砖诪谉 讞讬讬讘 讜讛诇讻讛 讻专' 讬讛讜砖注 砖讞讟讜 砖诇讗 诇讗讜讻诇讬讜 讜砖诇讗 诇诪谞讜讬讜 讜诇注专诇讬诐 讜诇讟诪讗讬诐 讞讬讬讘 诇讗讜讻诇讬讜 讜砖诇讗 诇讗讜讻诇讬讜 诇诪谞讜讬讜 讜砖诇讗 诇诪谞讜讬讜 诇诪讜诇讬诐 讜诇注专诇讬诐 讜诇讟诪讗讬诐 讜诇讟讛讜专讬诐 驻讟讜专 砖讞讟讜 讜谞诪爪讗 讘注诇 诪讜诐 讞讬讬讘 砖讞讟讜 讜谞诪爪讗 讟专讬驻讛 讘住转专 驻讟讜专 砖讞讟讜 讜谞讜讚注 砖诪砖讻讜 讛讘注诇讬诐 讗转 讬讚诐 讗讜 砖诪转讜 讗讜 砖谞讟诪讗讜 驻讟讜专 诪驻谞讬 砖砖讞讟 讘专砖讜转 讻讘专 讘讬讗专谞讜 讘驻专拽 讛讞诪砖讬 讻讬 驻住讞 砖砖讞讟讜 诇讻砖专讬诐 讜诇驻住讜诇讬诐 讻砖专 讜诇驻讬讻讱 讻砖砖讞讟 讘砖讘转 诇诪讜诇讬诐 讜诇注专诇讬诐 驻讟讜专 讗讘诇 讻砖砖讞讟 讘砖讘转 诇驻住讜诇讬诐 砖讛驻住讞 驻住讜诇 讘砖讜讙讙 讛讜讗 讞讬讬讘 讞讟讗转 讘诪讝讬讚 讞讬讬讘 住拽讬诇讛 讜讻诪讜 讻谉 讻砖谞诪爪讗 讘注诇 诪讜诐 诇驻讬 砖讛讬讛 诇讜 诇讘拽专讜 讜讗讞专 讻讱 砖讞讟讛讜 讘砖讘转 讜讻诪讜 讻谉 讻砖谞诪爪讗转 讘讜 讟专讬驻讜转 讙诇讜讬讛 讻诪讜 谞拽讜讘转 讛专讗砖 讜讞转讜讱 讛专讙诇讬诐 讜讻讬讜爪讗 讘讛诐 讗讘诇 讗诐 讛讬转讛 讟专讬驻讛 谞住转专转 讜诇讗 谞讜讚注 注讚 讗讞专 砖讞讬讟讛 讻诪讜 谞拽讜讘转 讛诇讘 讜讛专讬讗讛 讜讻讬讜爪讗 讘讛谉 驻讟讜专 讜注谞讬谉 讗诪专讜 驻讟讜专 讘讻诇 讝讛 讛诪讗诪专 专"诇 砖讛讜讗 驻讟讜专 诪讛讘讗转 讞讟讗转:



讗诪专 讛诪讗讬专讬 讛驻住讞 砖砖讞讟讜 砖诇讗 诇砖诪讜 讘砖讘转 讞讬讬讘 讞讟讗转 讜讻讜' 讻讘专 讬讚注转 砖讻诇 注讘讬专讛 砖讞讬讬讘讬诐 注诇 讝讚讜谞讛 讻专转 讗诐 砖讙讙 讘讛 谞转讞讬讬讘 讞讟讗转 讞讜抓 诪驻住讞 讜诪讬诇讛 诪驻谞讬 砖讛谉 注砖讛 讜讗讬谉 讞讟讗转 讗诇讗 讘诇讗 转注砖讛 讻讚讻转讬讘 讗砖专 诇讗 转注砖讬谞讛 讜讞讜抓 诪诪讙讚祝 砖讗讬谉 讘讜 诪注砖讛 讜讗讬谉 讞讟讗转 讗诇讗 讘讚讘专 砖讬砖 讘讜 诪注砖讛 讻讚讻转讬讘 诇注讜砖讛 讘砖讙讙讛 诪注转讛 砖讘转 讛专讬 讬砖 讘注砖讬讬转 诪诇讗讻讛 砖讘讜 诪注砖讛 讜注讜讘专 注诇 诇讗 转注砖讛 讜讬砖 讘讝讚讜谞讛 讻专转 讘诇讗 讛转专讗讛 讜诪转讜讱 讻讱 注砖讛 讘讛 讘讛 诪诇讗讻讛 讘砖讙讙讛 讞讬讬讘 讞讟讗转 讜讛讚讘专 讬讚讜注 讘诪拽讜诪讜 砖讻诇 讛注讜砖讛 诪爪讜讛 讜谞诪砖讱 讘注砖讬讬转讛 讘砖讜讙讙 注讘讬专讛 诪讗讜转谉 砖讬砖 讻专转 讘讝讚讜谞谉 驻讟讜专 诪讞讟讗转 讛讜讗讬诇 讜讘讚讘专 诪爪讜讛 讟注讛 讜诪爪讜讛 讻诇 砖讛讜讗 注砖讛 讻讙讜谉 砖讛讬讛 讘讗 注诇 讬讘诪转讜 诇拽谞讜转讛 讘诪爪讜转 讬讘讜诐 讜讗讞"讻 谞讜讚注 诇讜 砖谞讚讛 讛讬转讛 驻讟讜专 砖讛专讬 讘注诇 讘专砖讜转 讻诪讜 砖讬转讘讗专 讜诪转讜讱 讻讱 讗诪专讜 讘诪砖谞讛 讝讜 砖讛砖讜讞讟 讗转 讛驻住讞 讘讗专讘注讛 注砖专 砖讞诇 诇讛讬讜转 讘砖讘转 砖诇讗 诇砖诐 驻住讞 讜讛讜讗 讟讜注讛 诇讜诪专 砖讻诪讜 砖讛讜转专 讘砖讞讬讟转讜 诇砖诐 驻住讞 讻讱 讬讛讗 诪讜转专 诇砖讞讟讜 诇砖诐 砖诇诪讬诐 讞讬讬讘 讞讟讗转 砖讗讬谉 讻讗谉 诪爪讜讛 讜诇讗 砖讞讟 讘专砖讜转 砖讗注"驻 砖讗诪专讜 讻诇 讛讝讘讞讬诐 砖谞讝讘讞讜 砖诇讗 诇砖诪谉 讻砖专讬诐 讗诇讗 砖诇讗 注诇讜 诇讘注诇讬诐 驻住讞 讜讞讟讗转 诪讬讛讗 讬爪讗讜 诪谉 讛讻诇诇 讻诪讜 砖讛转讘讗专 讜驻专砖讜讛 讘讙诪' 讘注拽专 诪诪谞讜 砖诐 驻住讞 讻诇讜诪专 砖讬讜讚注 砖讛讜讗 驻住讞 讜讛讜讗 砖讜讞讟讜 诇砖诐 砖诇诪讬诐 砖讛讝讘讞 驻住讜诇 讗讘诇 讗诐 讛讬讛 讟讜注讛 诇讙诪专讬 讻诇讜诪专 砖讛讬讛 住讘讜专 砖讛讜讗 砖诇诪讬诐 讜砖讜讞讟讜 诇砖诐 砖诇诪讬诐 讻砖专 砖讛讝讘讞 讘讚专讱 讝讛 讻砖专 砖注拽讬专转 砖诐 驻住讞 讘讟注讜转 讗讬谞讛 注拽讬专讛 讜注诇讛 诇讘注诇讬诐 诇砖诐 诪讛 砖讛讜讗 讜讻诇 砖讻谉 讘砖讗专 讝讘讞讬诐:



讜砖讗专 讻诇 讛讝讘讞讬诐 砖砖讞讟谉 诇砖诐 驻住讞 讻讙讜谉 砖讛讬讜 砖诇诪讬诐 讜砖讞讟谉 诇砖诐 驻住讞 讗诐 诇讗 讛讬讜 专讗讜讬诐 诇驻住讞 讻讙讜谉 砖讛讬讗 谞拽讘讛 讗讜 注讙诇 讗讜 讗讬诇 讘谉 砖转讬 砖谞讬诐 讗讜 讘注诇 诪讜诐 讗讜 砖注讚讬讬谉 讛讜讗 讞讜诇讬谉 讗诇讗 砖讟注讛 诇讜诪专 砖诪讜转专 诇砖讞讜讟 讗讞专讬诐 诇砖诐 驻住讞 讘砖讘转 讗讜 砖谞转注诇诪讛 诪诪谞讜 砖讘转 讞讬讬讘 讞讟讗转 砖讗讬谉 讝讛 注讜住拽 讘讚讘专 诪爪讜讛 砖讛讻诇 讬讜讚注讬谉 砖讗讬谉 讝讛 讻砖专 诇驻住讞 讜诇讗 砖讞讟 讘专砖讜转 讜诇讗 注砖讛 诪爪讜讛 讻诇诇 讗讘诇 讗诐 讛讜讗 专讗讜讬 诇驻住讞 讻讙讜谉 砖讛讜讗 讻讘砖 讘谉 砖谞转讜 驻讟讜专 诇讚注转 专' 讬讛讜砖注 砖诪转讜讱 讛讛诪讬讬讛 讛讜讗 住讘讜专 砖诇砖诐 驻住讞 讛拽讚讬砖讜 讜讘专砖讜转 砖讞讟 砖讛专讬 讬砖 讻讗谉 诪爪讜讛 讻诇 讚讛讜 砖讻诇 讛讝讘讞讬诐 砖谞讝讘讞讜 砖诇讗 诇砖诪谉 讻砖专讬诐 讗祝 讛谞砖讞讟讬诐 诇砖诐 驻住讞 诇讚注转 专' 讬讛讜砖注 讻诪讜 砖讘讬讗专谞讜 讘驻专拽 专讗砖讜谉 讜讛专讬 讬砖 讻讗谉 诪爪讜转 拽专讘谉 讗注"驻 砖爪专讬讱 诇驻住讞 讗讞专 讜诇驻讬 诪讛 砖讬转讘讗专 讘讙诪' 讗诐 注拽专 讘讝讚讜谉 讻诇讜诪专 砖讬讜讚注 砖诇讝讘讞 讗讞专 讛讜驻专砖 讜砖讜讞讟讜 诇砖诐 驻住讞 讛讜讗讬诇 讜讬讜讚注 砖讗讬谞讜 注讜诇讛 诇讜 讗讬谉 讝讛 讟讜注讛 讘诪爪讜转 讜讻诇 砖砖讜讙讙 讘讜 讞讬讬讘 讞讟讗转 讜讝讛讜 砖讗诪专讜 专讬砖讗 讘注讜拽专 讜住讬驻讗 讘讟讜注讛 讜专' 讗诇讬注讝专 诪讞讬讬讘 诪驻谞讬 砖讛讜讗 住讜讘专 砖讻诇 砖砖谞讛 讗讞专讬诐 诇砖诐 驻住讞 驻住讜诇 讜讗讬谉 讻讗谉 诪爪讜讛 讻诇诇 讜谞砖讗讜 讜谞转谞讜 讘诪讞诇讜拽转 讝讜 讜讛讜讗 砖讛砖讬讘 专' 讗诇讬注讝专 诇专' 讬讛讜砖注 讜诪讛 讗诐 驻住讞 砖讛讜讗 诪讜转专 诇砖诪讜 讻诇讜诪专 诪讜转专 诇砖讞讟讜 砖讛专讬 驻住讞 讚讜讞讛 砖讘转 讻砖注讜砖讛讜 诇砖诐 讝讘讞 讗讞专 讞讬讬讘 讻诪讜 砖讛讜讚讬转 讙诐 讗转讛 讝讘讞讬诐 砖砖讞讬讟转诐 讗祝 诇砖诪谉 讘砖讘转 讗住讜专讛 讗讬谞讜 讚讬谉 砖讗诐 诪砖谞讛 讗讜转诐 砖诇讗 诇砖诪谉 讬讛讗 讞讬讬讘 讞讟讗转 讜讗诪专 诇讜 专' 讬讛讜砖注 诇讗 讗诐 讗诪专转 讘驻住讞 讚讬谉 讛讜讗 砖讬讛讗 讞讬讬讘 讞讟讗转 砖砖谞讛讜 诇砖诐 讚讘专 砖砖讞讬讟转讜 讗住讜专讛 讘砖讘转 转讗诪专 讘讝讜 砖砖讬谞谉 诇讚讘专 砖诪讜转专 诇砖讞讟讜 讘砖讘转 讜讗诪专 诇讜 专' 讗诇讬注讝专 讗讬诪讜专讬 爪讘讜专 讬讜讻讬讞讜 专"诇 转诪讬讚讬谉 讜诪讜住驻讬谉 讛拽专讘讬诐 讘砖讘转 砖诪讜转专讬谉 诇砖讞讟谉 讘砖讘转 诇砖诪谉 讜讗诐 砖讞讟 砖讗专 讝讘讞讬诐 诇砖诐 讗诇讜 讘砖讘转 讘砖讙讙讛 讞讬讬讘 讞讟讗转 讜讗祝 专' 讬讛讜砖注 诪讜讚讛 讘讝讜 讗诇讗 砖讛砖讬讘 讘讛 诇讗 讗诐 讗诪专转 讘讗讬诪讜专讬 爪讘讜专 讚讬谉 讛讜讗 诪驻谞讬 (砖讗讬谉) [砖讬砖] 诇讛诐 拽讬爪讘讗 讜讗讬谞讜 专讜讗讛 讛专讘讛 注住讜拽讬诐 讘讚讘专 讜诇讗 讛讬讛 诇讜 诇讟注讜转 转讗诪专 讘驻住讞 砖讛讻诇 爪专讬讻讬诐 诇讜 讜讛讻诇 讟专讜讚讬诐 讜讬砖 讘讛 讻讚讬 诇讟注讜转 讜讗驻讬诇讜 砖讞讟 讛讜讗 讻讘专 讗转 驻住讞讜 讜诪"诪 讝讘讞 讝讛 注讜诪讚 讘注讝专讛 讜住讘讜专 诇砖讞讟讜 诇砖诐 诪讬 砖讛讜讗 砖诇讜 讜诪转讜讱 讻讱 讟注讛 讜砖讞讟 讝讘讞讬诐 讗讞专讬诐 诇砖诐 驻住讞 讜讬砖 讻讗谉 诪爪讜转 拽专讘谉 讻诪讬 砖讘讬讗专谞讜 讜诪转讜讱 讻讱 驻讟讜专 诪讞讟讗转:



讜专' 诪讗讬专 讞讜诇拽 注诐 砖谞讬讛诐 讘讗讬诪讜专讬 爪讘讜专 诇讜诪专 砖讗祝 讛砖讜讞讟 讘讻诇 砖讘转讜转 讛砖谞讛 诇砖诐 转诪讬讚讬谉 讜诪讜住驻讬谉 讘砖讙讙讛 驻讟讜专 诪讞讟讗转 砖诪拽爪转 诪爪讜讛 讬砖 讻讗谉 砖讻诇 讛讝讘讞讬诐 砖谞砖讞讟讜 砖诇讗 诇砖诪谉 讻砖专讬诐 讜讗驻讬诇讜 讛讜拽专讘讜 讛转诪讬讚讬谉 砖讛专讬 诪"诪 谞转谞讛 砖讘转 诇讬讚讞讜转 讗爪诇 转诪讬讚讬谉 讜讗讬谉 讛诇讻讛 讻专' 诪讗讬专 讜诇讗 讻专' 讗诇讬注讝专 讗诇讗 讻专' 讬讛讜砖注:



讜讘转讜住驻转讗 讗诪专讜 注讜诇讜转 爪讘讜专 砖砖讞讟谉 讘砖讘转 砖诇讗 诇砖诪谉 讘砖讙讙讛 讞讬讬讘 讜讬拽讟讬专 讗讬诪讜专讬谉 诇注专讘 讞讟讗转 讬讞讬讚 讜注讜诇转 讬讞讬讚 砖砖讞讟谉 讘砖讘转 诇砖诪谉 讘砖讙讙讛 讜讝专拽 讚诪谉 砖诇讗 诇砖诪谉 讞讬讬讘 讞讟讗转 砖讛讜专爪讜 讛讘注诇讬诐 砖讞讟 砖转讬 讞讟讗讜转 讗讜 砖转讬 注讜诇讜转 诇爪讘讜专 讜讗讬谉 爪专讬讻讬谉 讗诇讗 讗讞转 讞讬讬讘 注诇 讛讗讞专讜谞讛 讜讙讚讜诇讬 讛诪讞讘专讬诐 讻转讘讜 砖讗诐 砖讞讟 拽专讘谞讜转 讬讞讬讚 讘砖讘转 讘砖讙讙讛 讞讬讬讘 讞讟讗转 讜讘砖专谉 诪讜转专 讘讛谞讗讛 讜讗讬谉 讝讜专拽讬谉 讗转 讛讚诐 讜讗诐 注讘专 讜讝专拽 诇砖诪谉 讘讬谉 砖讜讙讙 讘讬谉 诪讝讬讚 注诇讜 诇讘注诇讬诐 讜讬拽讟讬专 讗讬诪讜专讬谉 诇注专讘 讜讛讘砖专 讬讗讻诇 讜讬讘讬讗 讛砖讜讙讙 讞讟讗转:



砖讞讟 砖诇讗 诇讗讜讻诇讬讜 讻讙讜谉 讝拽谉 讜讞讜诇讛 讗讜 砖诇讗 诇诪谞讜讬讬讜 讗讜 诇注专诇讬诐 讗讜 诇讟诪讗讬诐 讘砖讜讙讙 讞讬讬讘 讞讟讗转 砖讛专讬 讘讻诇 讗诇讜 讝讘讞 驻住讜诇 讛讜讗 讗讘诇 砖讞讟讜 诇讗讜讻诇讬讜 讜砖诇讗 诇讗讜讻诇讬讜 砖讛讜讗 讻砖专 讻诪讜 砖讘讬讗专谞讜 讘驻专拽 专讗砖讜谉 驻讟讜专 讜讻谉 讘讻讜诇诐:



砖讞讟 讜谞诪爪讗 讘注诇 诪讜诐 讞讬讬讘 砖讛专讬 讛讝讘讞 驻住讜诇 讛讜讗 讜住专讱 注住拽 诪爪讜讛 讗讬谉 讻讗谉 砖讛讬讛 诇讜 诇讘讚讜拽 讗诐 讛讬讗 讘注诇转 诪讜诐 讗诐 诇讗讜 讗讘诇 讗诐 砖讞讟讜 讜谞诪爪讗转 讟专驻讛 讘住转专 专"诇 讘诪拽讜诐 谞住转专 讻讙讜谉 讘讚拽讬谉 讗讜 讘拽专讜诐 砖诇 诪讜讞 讜讻讬讜爪讗 讘讗诇讜 驻讟讜专 砖诇讗 讛讬讛 诇讜 诇讘讚讜拽 讜住专讱 诪爪讜讛 讛讜讗 讗注"驻 砖讗讬谉 讛讝讘讞 讻砖专 讛讜讗讬诇 讜诇注谞讬谉 讛讟专驻讜转 讗谞讜住 讛讜讗:



讜讻谉 讗诐 砖讞讟讜 讘讞讝拽转 砖讬讛讗 诇讜 讘注诇讬诐 讜谞讜讚注 砖讗讜转诐 砖砖讞讟讜 诇砖诪诐 诪砖讻讜 讬讚讬讛诐 讛讬诪谞讜 诇讬诪谞讜转 讘讗讞专 讜谞诪爪讗 谞砖讞讟 砖诇讗 诇诪谞讜讬讬诐 讗讜 砖诪转讜 讘注诇讬诐 讗讜 谞讟诪讗讜 讜谞讚讞讜 诇驻住讞 砖谞讬 驻讟讜专 讗注"驻 砖讛讝讘讞 驻住讜诇 砖诪"诪 住专讱 诪爪讜讛 讬砖 讻讗谉 讛讜讗讬诇 讜砖讞讟讜 讘讞讝拽转 注谞讬谉 砖讛讬讛 讻砖专 讘讜 砖诪谉 讛住转诐 诇讗 讛讬讛 诇讜 诇讞拽讜专 讘讚讘专讬诐 讗诇讜 讜讛专讬 讟注讜转讜 讻注讬谉 讗讜谞住:



讝讛讜 讘讬讗讜专 讛诪砖谞讛 讜驻住拽 砖诇讛 注诇 讛讚专讱 砖讻转讘谞讜 讜讚讘专讬诐 砖谞讻谞住讜 转讞转讛 讘讙诪专讗 讗诇讜 讛谉:





转讜住驻讜转 专讬"讚 (诪讛讚讜专讛 转诇讬转讗讛)

诇讬诪讚 注诇 讞讙讬讙转 讬"讚 砖谞讗讻诇转 诇砖谞讬 讬诪讬诐 讜诇讬诇讛 讗讞讚 讗讬 拽砖讬讗 谞拽砖讬 诪讛讻讗 诇专讘 讗砖讬 讚讗诪专 诇注讬诇 讞讙讬讙转 讬"讚 诇讗讜 讞讜讘讛 讛讬讗 讚讛讗 诪讛讻讗 诪讜讻讞 讚讛讬讗 讞讜讘讛 转砖讜讘讛 诇讗 讗诪专 拽专讗 讚讬讘讬讗 讞讙讬讙转 讬"讚 讗诇讗 讗诐 讛讘讬讗讛 转讗讻诇 诇砖谞讬 讬诪讬诐 讜诇讬诇讛 讗讞讚 讚讜诪讬讗 讚砖诇诪讬诐 砖讗讬谞谉 讞讜讘讛 讜讗诐 讛讘讬讗讛 谞讗讻诇讬谉 诇砖谞讬 讬诪诐 讜诇讬诇讛 讗讞讚:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 讻诇 讛讬讻讗 讻讜' 转讬诪讛 诇专"讬 讚讘住讜祝 注专讘讬 驻住讞讬诐 讚专讬砖 讘拽专 讘拽专 砖谞讬 讻讜' 注讻"诇 诪讬讛讜 讛转诐 诇讗 诪住讬拽 讛讻讬 讚拽讗诪专 专"讗 讗"诇 讻诇 讛讬讻讗 讚讻转讬讘 讘拽专 讘拽专 专讗砖讜谉 讛讜讗 讜讚讜"拽:


讘驻专砖"讬 讘讚"讛 讛驻住讞 砖砖讞讟讜 讻讜' 讜讻住讘讜专 讻砖诐 砖诪讜转专 诇砖诪讜 讻讱 诪讜转专 砖诇讗 诇砖诪讜 注讻"诇 讚讻讬讜谉 讚诪讜拽讬 诇讬讛 讘注讜拽专 砖讬讚注 砖讛讜讗 驻住讞 讜诪讻讜讬谉 诇注拽讜专 诇讗 讛讜讛 砖讜讙讙 讚诇讛讜讬 讞讬讬讘 讞讟讗转 讗诇讗 诪砖讜诐 讚拽住讘专 讻砖诐 砖诪讜转专 诇砖诪讜 讻讜' 诪讬讛讜 讛"诪 诇驻专讜砖讬 谞诪讬 讘谞注诇诐 诪诪谞讜 砖讘转 讻驻讬专讜砖讜 诇拽诪谉 讙讘讬 讻诇 讛讝讘讞讬诐 砖砖讞讟谉 诇砖诐 驻住讞 诪讬讛讜 讙讘讬 讻诇 讛讝讘讞讬诐 砖砖讞讟谉 讻讜' 诇讗 讛讜讛 爪专讬讱 专砖"讬 诇驻专砖 讚谞注诇诪讛 砖讘转 诪诪谞讜 讗讜 讻住讘讜专 砖诪讜转专 讻讜' 讻讬讜谉 讚诪讜拽诪讬谞谉 诇讛 讘讟讜注讛 砖驻讬专 讛讜讛 砖讜讙讙 讘诇讗讜 讛讻讬 讻讬讜谉 讚讛讜讜 住讘讜专 讚驻住讞 讛讬讛 讜诪讜转专 诇砖讜讞讟讜 讘砖讘转 讜讚讜"拽:


讘讚"讛 专"讗 诪讞讬讬讘 讞讟讗转 讗注"驻 砖讟注讛 讘讚讘专 诪爪讜讛 注讻"诇 诇讻讗讜专讛 讛讻讗 讗讬讻讗 诇驻专讜砖讬 讚诇讻讱 诪讞讬讬讘 专"讗 诪砖讜诐 讚讗诇讬讘讬讛 诇讗 注砖讛 诪爪讜讛 讚讛讗 驻住诇 诇注讬诇 讗讞专讬诐 诇砖诐 驻住讞 讗讘诇 诇诪讗讬 讚诪讜拽讬 诇讛 诇拽诪谉 住讬驻讗 讘讟讜注讛 讜专讬砖讗 讘注讜拽专 诪砖讜诐 讚注拽讬专讛 讘讟注讜转 诇讗 讛讜讛 注拽讬专讛 诇讗 讛讜讛 讛讝讘讞 驻住讜诇 讘住讬驻讗 讜讛"诇 砖驻讬专 注讜砖讛 诪爪讜讛 讜讗驻讬诇讜 讘注砖讛 诪爪讜讛 诪讞讬讬讘 专"讗 讻讛讛讬讗 讚转讬谞讜拽讜转 讚砖讻讞 讜诪诇 讗转 砖诇 注专讘 砖讘转 讘砖讘转 讚诪讞讬讬讘 专"讗 讻讚诇拽诪谉 讜拽专讜讘 诇讝讛 讻转讘 诪讛专砖"诇 诇拽诪谉 讘转讜住驻讜转 讜讚讜"拽:





讞讻诪转 砖诇诪讛

讙诪专讗 讗诪专 诪专 讗讜 讗讬谞讜 讻讜' 讘讬讜诐 讛专讗砖讜谉 讛专讬 讘拽专 讻讜' 讜诇讬诇讛 讗' (讗讞专 讻讱) [讗"讻] 诪讗诐 谞讚专 讗讜 谞讚讘讛 讻讜' 讻爪"诇:


专砖"讬 讘讚"讛 讛讚专 讗诪专 讻讜' 注"讻 诇讗讜 讗讞讙讬讙转 讟"讜 讻讜' 讻爪"诇:


讘讚"讛 砖讞讟讜 讘砖讘转 讻讜' 砖讻砖专 砖诇讗 讻讜' 讛讚"讗:





专砖"砖

专砖"讬 讘讚"讛 讛"拽. 讜住转诐 诇讬谞讛 诇讘讜拽专讛 诪砖诪注 讻讜'. 讜诪诇砖讜谉 讛讙诪专讗 诪砖诪注 诇讬 讚诪驻专砖 讚转讬讘转 诇讘讜拽专 拽讗讬 注诇 讘' 讛讞讙讬讙讜转 讜讝讜 诇讘讜拽专讛 讻讜':





驻谞讬 讬讛讜砖注

讘转讜住驻讜转  讘讚"讛 诇讬诪讚 注诇 讞讙讬讙转 讬"讚 讻讜' 转讬诪讗 诇专"讬 讻讜' 讜驻讬专砖"讬 讛转诐 讻讜' 讜讛砖转讗 讛讛讜讗 讘专讬讬转讗 讻诪讗谉 讻讜' 注讻"诇. 讙诐 讘讝讛 注讬讬谉 讘诪讙讬谞讬 砖诇诪讛 诪讛 砖讻转讘 诇讬讬砖讘 讜诇注谞"讚 谞专讗讛 诇讬讬砖讘 讘驻砖讬讟讜转 讚诇驻讬专讜砖 专砖"讬 诪讬转讜拽诪讗 讛讱 讘专讬讬转讗 讚讝讘讞讬诐 砖驻讬专 讻讘谉 转讬诪讗 讚讬诇讬祝 诇讛 诪讛拽讬砖讗 讜讗驻"讛 讗讬爪讟专讬讱 谞诪讬 讛讱 讚专砖讗 讚讘砖专 讝讘讞 转讜讚转 砖诇诪讬讜 讚讗驻砖专 讚讛讗讬 转谞讗 讚讘专讬讬转讗 讚讝讘讞讬诐 住讘专 谞诪讬 讻专讗讘"注 讚驻住讞 讗讬谞讜 谞讗讻诇 讗诇讗 注讚 讞爪讜转 讜讗"讻 讗讬 诪讛拽讬砖讗 诇讞讜讚 讛讜讬 讗诪讬谞讗 讚转讙讬讙转 "讚 谞诪讬 注讚 讞爪讜转 讜转讜 诇讗 诪砖"讛 讗讬爪讟专讬讱 诇讛讱 讚专砖讗 讚讝讘讞 转讜讚转 砖诇诪讬讜 讚诇砖讜谉 砖诇诪讬讜 转专转讬 诪砖诪注 砖诇诪讬 谞讝讬专 讜砖诇诪讬 驻住讞 讜讗驻拽讛 诪讛讱 讛拽讬砖讗 讚讞爪讜转 讜讗驻"讛 讗讬爪讟专讬讱 讛讱 讛拽讬砖讗 诇砖讗专 诪讬诇讬 讗讞专讬谞讗 讚拽讗诪专 讘讘谉 转讬诪讗 诇注讬诇 讜诪讛讬讻谉 诪讬讛讜 讘谉 转讬诪讗 讙讜驻讬讛 讚诪驻讬拽 讻讜诇讛讜 诪讬诇转讗 诪讛拽讬砖讗 讗祝 诇注谞讬谉 讗讻讬诇转 讬讜诐 讜诇讬诇讛 讛讬讬谞讜 诪砖讜诐 讚诇讗 住"诇 讻专讗讘"注 讗诇讗 讻专"注 讻谉 谞"诇 讜讚讜"拽:


砖诐 讗诪专 诪专 讗讜 讗讬谞讜 讻讜' 讜诇讻讗讜专讛 讻诇 讛讱 诪讬诇转讗 诇讗 砖讬讬讻讬 诇讗转拽驻转讗 注诇讬讛 讚专"讻 讗诇讗 讻诪讜 砖驻讬专砖"讬 讚讛砖转讗 诪驻专砖 诇讛 诇诪转谞讬转讗 讜讛讚专 讗住讬拽 诇讗转拽驻转讗 诪讬讛讜 诇诪讗讬 砖讗驻专砖 讘住诪讜讱 讬转讬讬砖讘 讬讜转专:


讘转讜住驻讜转 讘讚"讛 讜讛讬讗讱 讻讜诇讬讛 拽讗 讻讜'. 注讬讬谉 讘住驻专 诪讙讬谞讬 砖诇诪讛 砖讻转讘 诇讬讬砖讘 讜诇注谞"讚 讬砖 注讜讚 讘注谞讬谉 讗讞专 讚讗驻砖专 讚讛讗讬 转谞讗 讚讘专讬讬转讗 讚讛讻讗 住讘专 诇讬讛 谞诪讬 讚讗讬讚讱 拽专讗 讚诇讗 讬诇讬谉 诇讘讜拽专 讝讘讞 讞讙 讛驻住讞 讗讬讬专讬 诇注谞讬谉 讗讬诪讜专讬诐 讚驻住讞 讜讞讙讬讙转 讬"讚 讻诪"砖 讛转讜住驻讜转 诇注讬诇 讚祝 谞"讟 注"讘 讘砖讬讟转 讛讬专讜砖诇诪讬 讜讗"讻 注"讻 住"诇 讚讞讙讬讙转 讬"讚 讚讞讬讗 砖讘转 讚讛讗 注"讻 拽专讗 诇讗 讗讬讬专讬 讗诇讗 讘讛讻讬 讘讬"讚 砖讞诇 讘砖讘转 诪讚讚讬讬拽讬谞谉 讻诇 讛诇讬诇讛 讬诇讬谉 讜讗"讻 诇驻"讝 讗讬 住"讚 讚讞讙讬讙转 讬"讚 谞讗讻诇转 诇砖谞讬 诇讬诇讜转 讗"讻 讛讬讗 讙讜驻讗 转讬拽砖讬 讗诪讗讬 讚讞讬讗 砖讘转 讛讗 讗驻砖专 诇砖讜讞讟讛 讘注"砖 讜拽讬"诇 讻诇 讚讘专 砖讗驻砖专 诇注砖讜转讛 诪注"砖 讗讬谞讜 讚讜讞讛 砖讘转 讗诇讗 注"讻 讚讗讬谞讛 谞讗讻诇转 讗诇讗 诇砖谞讬 讬诪讬诐 讜诇讬诇讛 讗讞转 讚讛砖转讗 讗诐 讬砖讞讟谞讛 讘注"砖 转讜 诇讗 讞讝讬讗 诇讗讻讬诇转 诇讬诇 讟"讜 讻谞"诇 诪讬讛讜 诇驻诪"砖 诇注讬诇 驻专拽 转诪讬讚 谞砖讞讟 讚诇诪"讚 讚讞讙讬讙转 讬"讚 讚讗讜专讬讬转讗 诪讛拽讬砖讗 爪专讬讱 诇砖讜讞讟讛 注诐 讛驻住讞 诪诪砖 讗讞专 转诪讬讚 砖诇 讘讬谉 讛注专讘讬诐 讗"讻 转讜 诇讗 砖讬讬讱 诇讜诪专 讻谉 讻讬讜谉 砖注讬拽专 讝诪谞讜 讗讬谞讜 讗诇讗 注诐 砖讞讬讟转 讛驻住讞 讚讜讜拽讗 砖讻谉 谞专讗讛 讘讗诪转 诪诇砖讜谉 专砖"讬 讘砖诪注转讬谉 讘讚"讛 讗砖专 转讝讘讞 讘注专讘 砖讻转讘 诇讛讚讬讗 讚谞砖讞讟转 注诐 讛驻住讞 讘注专讘:


砖诐 讘讙诪专讗 讟注诪讗 讚讻转讬讘 讘讬讜诐 讛专讗砖讜谉 诇讘讜拽专 讻讜' 注讚 住讜祝 讛住讜讙讬讗. 诇讻讗讜专讛 讬砖 诇转诪讜讛 讟讜讘讗 讚讗讻转讬 诪讗讬 拽砖讬讗 注诇讬讛 讚专"讻 讚讜讚讗讬 专"讻 讙讜驻讬讛 诪讜讚讛 讘注诇诪讗 讚讻诇 讛讬讻讗 讚讻转讬讘 讘讜拽专 住转诐 讘讜拽专 专讗砖讜谉 讛讜讗 讚诇讗 讘讗 讛讻转讜讘 诇住转讜诐 讗诇讗 诇驻专砖 转驻砖转讛 诪专讜讘讛 诇讗 转驻砖转讛 讜诪讛讬讻讗 转讬转讬 诪驻讬拽 拽专讗 诪驻砖讟讗 诇讜诪专 讘讜拽专 砖谞讬 讗诇讗 讚讜讜拽讗 讘讗讬诪讜专讬 讞讙讬讙转 讟"讜 讛讜讗 讚爪专讬讱 专"讻 专讗砖讬转 讚讗诇"讻 诪住讘专讗 讛讬讬谞讜 讗讜诪专讬诐 诪住转诪讗 讘讘讜拽专 砖谞讬 讗讬讬专讬 讚讜诪讬讗 讚讗讻讬诇转 讘砖专 讻讚驻讬专砖"讬 讝"诇 诇讛讚讬讗 诇注讬诇 讘诪讬诪专讗 讚专讘 讻讛谞讗 讜注讜讚 拽砖讛 讚讛讗 讚诪爪专讬讱 讘讘专讬讬转讗 讘讬讜诐 讛专讗砖讜谉 诇讘讜拽专 诇注谞讬谉 讞讙讬讙转 讬"讚 讚讗诇"讻 诪住转诪讗 讛讜讬 诪讜拽诪讬谞谉 诇讛 讘讘讜拽专 专讗砖讜谉 讚讜诪讬讗 讚驻住讞 注爪诪讜 讗讬 住讘专讛 讚讜讘砖专 讝讘讞 转讜讚转 砖诇诪讬讜 讚诪讬讬专讬 讘砖诇诪讬 驻住讞 诇讬讜诐 讜诇讬诇讛 讜讛"讗 讚讞讙讬讙转 讬"讚 讗讬转拽砖 诇驻住讞 诇讻诇 诪讬诇讬 诪讛拽讬砖讗 讚拽专讗 讚诇讗 讬诇讬谉 诇讘讜拽专 讝讘讞 讞讙 讛驻住讞 讜讛"讗 讚讛"讛 诇注谞讬谉 讚谞讗讻诇 诇讬讜诐 讜诇讬诇讛 诪砖"讛 讗讬爪讟专讬讱 诇诪讬讻转讘 讘讬讜诐 讛专讗砖讜谉 诇讘讜拽专 诇讗驻讜拽讬 诪讛讗讬 讛拽讬砖讗 诇讛讗 诪讬诇转讗 讜讬讜转专 讬砖 诇转诪讜讛 讚诇砖讬讟转 讛转讜住' 诇注讬诇 讚' 注' 讚拽讬"诇 讻住转诐 诪转谞讬转讬谉 讚诇注讬诇 讜讚驻"拽 讚讞讙讬讙' 讚讞讙讬讙转 讬"讚 诇讗讜 讚讗讜专讬讬转讗 讜诇驻"讝 注"讻 讚诇讗 讬诇讬谉 诪谉 讛讘砖专 讗砖专 转讝讘讞 讘注专讘 讘讬讜诐 讛专讗砖讜谉 诇讘讜拽专 诇讗 诪讬转讜拽诪讗 诇讗 讘讞讙讬讙转 讬"讚 讚讛讗 诇讗讜 讚讗讜专讬讬转讗 讜诇讗 讘讞讙讬讙转 讟"讜 讚讗"讻 诪讗讬 讘注专讘 讻讚驻专讬砖讬' 诇注讬诇 诇讛讚讬讗 讗诇讗 注"讻 讚诇注谞讬谉 驻住讞 讙讜驻讬讛 讗讬讬专讬 讜讗驻"讛 讗讬爪讟专讬讱 诇诪讬讻转讘 讘讬讜诐 讛专讗砖讜谉 诇讘讜拽专 讗"讻 诪讜讻讞 讗讬驻讻讗 讚讗讬 诇讗讜 讘讬讜诐 讛专讗砖讜谉 讛"讗 住转诐 讘讜拽专 讘讜拽专 砖谞讬 讛讜讗 讗"讻 诪讬转讜拽诪讗 诪讬诇转讗 讚专"讻 砖驻讬专 讗诇讬讘讗 讚讛讬诇讻转讗 讚诪讛"讟 讙讜驻讬讛 讗讬爪讟专讬讱 诇诪讬讻转讘 讘讞讙讬讙转 讟"讜 专讗砖讬转 讚讗讜讗"讻 讛"讗 诪讗讬 讘讜拽专 讘讜拽专 砖谞讬:

讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝






image1.png
e 9T WNSE




